EkBass/fiwiki-20250220-pages-articles huggingface dataset:
John Sheppard (Stargate)

John Sheppard on kuvitteellinen henkilö Stargate Atlantis -televisiosarjassa. Hän on Yhdysvaltain ilmavoimien everstiluutnantti (aiemmin majuri) ja läpäissyt Mensan tasokokeen. Sheppardia esittää Joe Flanigan. Sheppard ajautui osaksi Atlantis-retkikuntaa lähes vahingossa. Hän toimi Jack O'Neillin helikopteripilottina tämän vieraillessa Etelämantereella. Tohtori Beckett lähetti helikopteria vastaan vahingossa muinaisten ohjuksen, jolloin Sheppard ja O'Neill pelastuivat niukin naukin Sheppardin lentäjäntaitojen ansiosta. Myöhemmin Etelämantereen tukikohdassa paljastui, että Sheppardilla oli elimistössään poikkeuksellisen vahva muinaisten geeni, jonka ansiosta hän pystyi käyttämään näiden tekniikkaa toisin kuin monet muut tau'rit. Elizabeth Weir kiinnostui Sheppardin kyvyistä ja pyysi tätä liittymään retkikuntaan. Jonkin aikaa asiaa harkittuaan Sheppard liittyikin mukaan, ja hän toimii Atlantiksessa ylimpänä sotilaskomentajana. Sheppardin joukkue herätti vahingossa horroksessa olleet wraithit järjestettyään pelastusoperaation näiden emoalukseen. Lähes kaikki vangit saatiin pelastettua, mutta heränneet wraithit aiheuttivat ketjureaktion, joka herätti nukkuvat wraithit etuajassa ympäri galaksia. Myöhemmin Sheppardia on purrut wraithien esiaste iratus- hyönteinen, joka lähes tappoi hänet. Sheppardiin on myös kulkeutunut tohtori Beckettin kehittämä retrovirus, joka oli tarkoitettu muuttamaan wraithit ihmisiksi. Tällöin Sheppard alkoi nopeasti muuttua erityisen vaaralliseksi wraithiksi, ennen kuin virus saatiin neutraloitua. Sheppard on neuvokas sotilas, joka on muun muassa pelastanut yksin Atlantiksen vihollisihmisten valtaamisyritykseltä, estänyt Rodney McKayn avustuksella Daedalus- avaruusaluksen tuhoutumisen, paennut useasti viime hetkellä wraithien kynsistä, puolustanut kyläyhteisöä näkymättömältä energiahirviöltä ja huijannut kaksi wraithien emoalusta tuhoamaan toinen toisensa. == Aiheesta muualla == * Hahmokuvaus GateWorld-sivustolla * John Sheppard StargateWikissa Luokka:Tähtiportin hahmot
Seitsemännessä taivaassa

Seitsemännessä taivaassa (suomeksi myös Taivaan tähden, For Heaven’s Sake) on vuonna 1926 valmistunut yhdysvaltalainen mykkäelokuva, jonka ohjasi Sam Taylor. Pääosissa olivat Harold Lloyd ja Jobyna Ralston. Elokuva on yksi Lloydin tuottoisimmista ja Seitsemännessä taivaassa on mykkäelokuvien kulta- ajan kahdenneksitoista menestyksekkäin elokuva. == Juoni == J. Harold Manners on miljonääri ja naistenmies, joka sattumalta joutuu köyhien asuttamaan kaupunginosaan. Siellä hän tietämättään tulee antaneeksi eräälle miehelle tarpeeksi rahaa, ja mies aloittaa uskonnollisen lähetystyön. Kun Manners kuulee, että hänen nimissään on aloitettu lähetystyö, hän päättää mennä miehen luo ja vaatia nimensä vetämistä pois. Manners kun ei usko olevansa mitenkään osallisena koko touhussa. Kuitenkin paikan päällä hän ihastuu Hope-nimiseen tyttöön, joka työskentelee Veli Paulin lähetysasemalla. Saadakseen Hopen huomion itseensä Manners lähtee kaupungille, mutta lopputuloksena saa peräänsä vihaisen väkijoukon. Lopulta Manners voittaa tytön luottamuksen ja menee naimisiin hänen kanssaan. Kuitenkaan kaikki Mannersin ystävät eivät katso hyvällä hänen rakastumistaan köyhään tyttöön. == Näyttelijät == == Aiheesta muualla == * Mykkäelokuvasivusto Luokka:Yhdysvaltalaiset komediaelokuvat Luokka:Vuoden 1926 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Sam Taylorin ohjaamat elokuvat
Härmä-Seura

Härmä-Seura on entisen Alahärmän kunnan alueen kotiseutuyhdistys Kauhavalla Etelä-Pohjanmaalla. Se perustettiin vuonna 1947 kehittämään alueen elinvoimaisuutta ja omaehtoista kulttuuria. Päämääränä oli kotiseututietoisuuden lisääminen, kotiseutuhengen ylläpitäminen ja paikallisen omatoimisuuden voimistaminen. Härmä-Seura ylläpitää kotiseutumuseota kahdessa viljamakasiinissa Alahärmän kirkkoa vastapäätä. Vuonna 2003 hankitun Voltin Knuuttilanraitilla sijaitsevan perinteisen pohjalaistalon kunnostaminen kotiseututaloksi on ollut seuran suurin yksittäinen ponnistus 2000-luvulla. Seuran vuosittain ilmestyvä kotiseutulehti Härmän Joulu taltioi kertomuksia ja muistelmia paikkakunnan ihmisistä, tapahtumista ja kulttuurista. Kotiseutuarkisto kerää paikallishistoriallista asiakirja-, kartta-, valokuva- ja ääniteaineistoa. Härmä-Seura oli mukana perustamassa vuonna 1973 Alahärmän vuotuista kotiseutujuhlaa Härmälääsiä Häjyylyjä. Juhlien järjestämisvastuu ei enää ole Härmä-Seuralla, mutta sen vastuulla on ollut jo yli viidentoista vuoden ajan nimetä alahärmäläissyntyinen, muualla asuva henkilö, joka on valinnut kuluneen vuoden härmäläisen maineteon. Maineteon tehneelle henkilölle on jaettu kunniakirja Härmälääsissä Häjyylyissä. Seuralla on myös aktiivinen sukututkimustoimikunta, joka tutkii alahärmäläisiä kantataloja. == Julkaisuja == * * * * * == Lähteet == == Aiheesta muualla == * Härmä-Seuran kotisivut Luokka:Alahärmä Luokka:Kotiseutuyhdistykset
Lewyn kappale -tauti

Lewyn kappale -tauti on dementoiva aivosairaus. Sen tunnusmerkkinä ovat aivoista löytyvät solunsisäiset Lewyn kappaleet, jotka ovat alfasynukleiinista ja muista proteiineista koostuvia poikkeavia kertymiä. Tauti on kolmanneksi yleisin muistisairaus, ja sitä on arvioitu Suomessa esiintyvän viidellä prosentilla yli 75-vuotiaista. Lewyn kappale -tauti on nimetty saksalaissyntyisen neurologin Frederic Lewyn mukaan. Hän kuvaili vuonna 1912 aivoista löytämänsä inkluusiokappaleet, jotka myöhemmin nimettiin hänen mukaansa. == Oireet == Lewyn kappale -taudin keskeisin oire on etenevä kognitiivisten toimintojen heikentyminen, joka voi näkyä esimerkiksi tarkkaavaisuuden, muistin, toimintakyvyn tai näköhäiriöinä. Taudissa vireystila ja toimintakyky vaihtelevat ajankohdasta toiseen. Lisäksi tyypillinen oire ovat yksityiskohtaiset, toistuvat ja selväpiirteiset näköharhat. Kolmas keskeinen oire on parkinsonismi eli Parkinsonin taudin kaltainen jäykkyys, vapina, kävelyvaikeudet ja liikkeiden hidastuminen. Lewyn kappale -tautiin voi liittyä myös REM-unen häiriöitä, tajuttomuuskohtauksia, kaatumisia, lukemisen, laskemisen, hahmotuskyvyn ja kätevyyden heikentymistä, virtsankarkailua ja masentuneisuutta. Tautia sairastavat henkilöt ovat tyypillisesti herkkiä psykoosilääkkeiden sivuvaikutuksille. Aivojen kuvantamistutkimuksissa voidaan nähdä alentunut dopamiinipitoisuus tyvitumakkeissa ja heikentynyt verenvirtaus erityisesti aivojen takalohkossa. Toisaalta aivojen magneettikuvauksessa sisemmän ohimolohkon rakenteet ovat suhteellisen hyvin säilyneitä, toisin kuin esimerkiksi Alzheimerin taudissa. == Hoito == Lewyn kappale -tautiin ei ole parantavaa hoitoa, ainoastaan oireita voidaan helpottaa. Alzheimerin tautiin kehitettyjen kolinergisten lääkkeiden on todettu auttavan myös Lewyn kappale -taudissa. Kyseessä on etenevä sairaus, joka johtaa yleensä kuolemaan vajaassa kymmenessä vuodessa. == Lähteet == == Aiheesta muualla == * Muistiliitto: Lewyn kappale -tauti * Parkinsonliitto, Lewyn kappale -tauti https://www.parkinson.fi/lewyn-kappale- tauti * Mayo Clinic: Lewy body dementia * Johns Hopkins Medicine: Lewy Body Dementia (LBD) * Kyoto Encyclopedia of Genes and Genomes (KEGG): Lewy body dementia (LBD) Luokka:Dementia Luokka:Seulonnan keskeiset artikkelit
Manta Ray

Manta Ray on espanjalainen vuonna 1992 perustettu indie rock -yhtye, jonka ensimmäinen albumi Manta Ray julkaistiin vuonna 1995 sen jälkeen kun, kokoonpano oli palkittu Villa de Bilbao -kilpailun pop- ja rockmusiikin lohkossa. Englanniksi lauletulla mutta instrumentaalipainotteisella levyllä äänikokeilut ja säröytetyt kitaravallit yhdistyvät melankolisiin melodioihin. Seuraavana vuonna yhtye teki yhteistyössä muusikko-kirjailija Javier Corcobadon kanssa elokuvamusiikkia Gijónin filmifestivaaleille. Yhteistyö antoi yhtyeen musiikille uutta suuntaa, ja vuonna 1998 ilmestynyt levy Pequeñas puertas que se abren, pequeñas puertas que se cierran nosti Manta Rayn kansainväliseen suosioon. Schwarz -yhtyeen levystä Hard Listening vaikuttunut yhtye levytti vuonna 2001 Schwarzin kanssa yhdessä albumin Heptágono. Aiheen yhtyeen nimelle on antanut paholaisrausku (). *Kokoonpano levyllä Manta Ray: José Luís García, Nacho Glez, Nacho Álvarez, Juan Luíz Ablanedo *Kokoonpano levyllä Torres De Electricidad: Nacho Álvarez, Frank Rudow, José Luis García, Xabel Vegas ==Diskografia== *Escuezme! Ep 1994 *Manta Ray 1995 *Diminuto Cielo (Corcobadon kanssa) 1997 *La última Historia De Seducción (yhdessä ranskalaisen Diabologumin kanssa) 1997 *Pequeñas Puertas Que Se Abren Y Pequeñas Puertas Que Se Cierran 1998 *Score, Un Concierto De Manta Ray 1999 *Esperanza 2000 *Heptágono (Schwarzin kanssa) 2001 *Estratexa 2003 *Torres De Electricidad 2006 == Lähteet == Luokka:Espanjalaiset yhtyeet
Papukaijakalat

Papukaijakalat (Scaridae) on ahvenkalojen heimo. Heimoon kuuluu 9 sukua ja noin 83 lajia, joita tavataan trooppisilla koralliriutoilla Atlantilla, Intian valtamerellä ja Tyynellämerellä. Papukaijakalat on nimetty värikkään ulkoasun ja linnun nokkaa muistuttavan suun takia, jota se käyttää päästäkseen käsiksi syömänsä korallin sisäosaan. Jotkut lajit hakkaavat päätään riuttaan, kunnes siitä irtoaa suuria kimpaleita. Kalat murskaavat sitten korallinkappaleet levymäisillä hampaillaan syöden korallin pehmeän sisuksen. Jäte kulkeutuu ruoansulatuskanavan läpi ja erittyy hienona valkoisena korallihiekkana, joka liukenee veteen ja osa siitä päätyy uudelleen korallien käyttöön.Parrotfish Monterey Bay Aquarium Papukaijakalat vaurioittavat koralleja, mutta se ei ole riutalle kohtalokasta. On myös arveltu, että ne estävät koralliyhdyskuntia tukahtumasta kasvuunsa. Ne pitävät myös riutoilla kasvavat levät kurissa.Parrotfish Critical To Coral Reefs: Permanent Damage Likely Unless Urgent Action Taken, Scientists Warn ScienceDaily (Nov. 5, 2007) ==Lähteet == Luokka:Huulikalamaiset
Wayan Limbak

Wayan Limbak (1897 – 5. syyskuuta 2003http://www.balidiscovery.com/messages/message.asp?Id=1489 http://articles.latimes.com/2003/sep/08/local/me-passings8.3) oli indonesialainen tanssija. Hän oli kotoisin Balilta. Limbak muistetaan varsinkin balilaisesta kecakista eli ns. "apinatanssista", jonka hän kehitti yhteistyössä saksalaisen Walter Spiesin kanssa 1930-luvulla. Tyypillisesti miesten esittämä kecak saavutti nopeasti varsinkin Balilla vierailleiden turistien suosion.http://query.nytimes.com/gst/fullpage.html?res=9507E4D61E3BF937A2575AC0A9659C8B63 Limbakin oma kecak-ryhmä teki myös lukuisia kansainvälisiä esiintymisiä. Limbak kuoli Gianyarissa, Balin saarella 106-vuotiaana. Hän oli naimisissa kolmesti ja eli kaikkien vaimojensa ohitse. == Lähteet == Luokka:Indonesialaiset henkilöt Luokka:Vuonna 1897 syntyneet Luokka:Yli satavuotiaiksi eläneet indonesialaiset Luokka:Vuonna 2003 kuolleet
Vainottu (vuoden 1996 elokuva)

Vainottu () on vuonna 1996 ensi-iltansa saanut kauhuelokuva, jonka on ohjannut Tom Holland. Elokuva perustuu Stephen Kingin romaaniin Kirous (Thinner). King esiintyy elokuvassa cameoroolissa kauppiaana. ==Juoni== Elokuva kertoo ylipainoisesta Billystä, joka ajaa mustalaisnaisen yli ja nainen kuolee. Oikeudessa tämä todetaan onnettomuudeksi ja Billy saa lähteä syyttömänä. Pian tämän jälkeen kuolleen mustalaisnaisen isä tulee tapaamaan Billyä, koskettaa häntä poskelle ja sanoo hänelle: ”laihempi”. Sitten mies katoaa paikalta. Seuraavana aamuna Billy huomaa, että hän on laihtunut oudosti. Ja laihtuminen vain jatkuu... == Näyttelijät == Luokka:Vuoden 1996 yhdysvaltalaiset elokuvat Luokka:Yhdysvaltalaiset kauhuelokuvat Luokka:Stephen Kingin teoksiin perustuvat elokuvat Luokka:Tom Hollandin ohjaamat elokuvat
Vrångö

Vrångö on saari ja taajama Göteborgin eteläisessä saaristossa, Länsi-Götanmaan läänissä Ruotsissa. Se on saariston eteläisin asuttu saari noin 380 asukkaallaan, ja kuuluu Göteborgin kunnan Styrsön hallinnolliseen alueeseen. Vrångön pinta-ala on 0,36 neliökilometriä. ==Väestönkehitys== ==Lähteet== ==Aiheesta muualla== * Vrångö bygdegårdförening Luokka:Ruotsin taajamat Luokka:Göteborgin saaret
Hevia

Hevia (oik. José Ángel Hevia Velasco, s. 1967) on espanjalainen Asturiasta kotoisin oleva gaita-säkkipillin soittaja. Hän esiintyy usein yhdessä rumpuja soittavan siskonsa Maria Josén kanssa. Vuonna 1992 hän voitti säkkipillisolistin ensimmäisen palkinnon Festival Interceltique de Lorient -festivaaleilla. Hevian kenties tunnetuin kappale on Busindre Reel (1999) levyltä Tierra de Nadie (No Man's Land). ==Aiheesta muualla== * Hevian Internet-sivu Luokka:Espanjalaiset muusikot Luokka:Kansanmuusikot Luokka:Vuonna 1967 syntyneet Luokka:Elävät henkilöt
Köpstadsö

Köpstadsö, arkikielessä usein Kössö, on kylä, pientaajama ja saari Göteborgin eteläisessä saaristossa, Länsi-Götanmaan läänissä, Ruotsissa. Se kuului aiemmin Göteborgin kunnan Styrsön kaupunginosalautakunnan alueeseen. Köpstadsön pientaajamassa on 114 asukasta, ja sen pinta-ala on 26 hehtaaria. ==Lähteet== ==Aiheesta muualla== Luokka:Göteborgin saaret Luokka:Ruotsin pientaajamat
Björkö (Öckerö)

Björkö on saari ja taajama Göteborgin pohjoisessa saaristossa, Länsi-Götanmaan läänissä, Ruotsissa. Se kuuluu Öckerön kuntaan. Vuonna 2005 taajamassa asui 1 409 ihmistä, ja pinta-alaltaan se on 0,90 neliökilometrin suuruinen. Itse saari on pinta-alaltaan 5,5 neliökilometriä. Suurin osa Björkön asukkaista pendelöi Göteborgin kuntaan ja takaisin. ==Väestönkehitys== ==Lähteet== Luokka:Ruotsin taajamat Luokka:Öckerön kunta Luokka:Ruotsin saaret
Frederic Lewy

thumb|Frederic Lewy Frederic Henry Lewey (alk. Friedrich Heinrich Lewy, 1885 Berliini, Saksa – 5. lokakuuta 1950 Haverford, Pennsylvania, Yhdysvallat) oli merkittävä neurologi. Hänet tunnetaan ehkä parhaiten löytämiensä Lewyn kappaleiden ansiosta, jotka ovat aivoista löytyviä poikkeavia proteiinikertymiä. Niitä havaitaan tyypillisesti Lewyn kappale -taudissa ja Parkinsonin taudin dementiassa. Lewy syntyi Berliinissä vuonna 1885, ja eli siellä vuoteen 1933 asti, jolloin hänet erotettiin virasta juutalaisuuden vuoksi. Hän muutti ensin vuonna 1933 Englantiin ja sieltä 1934 Yhdysvaltoihin, jossa hän työskenteli kuolemaansa asti. Lewy kuvasi ensimmäisen kerran vuonna 1912 paralysis agitans -sairautta (nyk. Parkinsonin tautia) sairastavien potilaiden aivoista löytämänsä inkluusiokappaleet, jotka myöhemmin nimettiin hänen mukaansa Lewyn kappaleiksi. Leweyyn viitataan yleensä nimellä "Lewy", vaikka hän Yhdysvaltoihin muutettuaan muutti nimensä muotoon "Frederic Henry Lewey". == Lähteet == Luokka:Yhdysvaltalaiset lääkärit Luokka:Yhdysvaltalaiset neurologit
Kazakstanin jalkapallomaajoukkue

Kazakstanin jalkapallomaajoukkue edustaa Kazakstania jalkapallossa. Erottuaan Neuvostoliitosta Kazakstan pelasi ensimmäisen maaottelunsa 1. kesäkuuta 1992 Turkmenistania vastaan. Kazakstan kuului aluksi Aasian jalkapalloliittoon AFC:hen, mutta liittyi Euroopan jalkapalloliittoon UEFAan vuonna 2002. Kazakstan otti vuoden 2008 EM-kisojen karsinnoissa ensimmäisen voittonsa kukistamalla 24. maaliskuuta 2007 Serbian kotonaan 2–1. == Entisiä päävalmentajia == * Miroslav Beránek * Juri Krasnožan * Arno Pijpers * Stanimir Stoilov * Bernd Storck == Lähteet == == Aiheesta muualla == * Kazakstanin jalkapalloliitto * Maajoukkueen virallinen sivu Luokka:Jalkapallomaajoukkueet Luokka:Kazakstanin jalkapallo
Källö-Knippla

Källö-Knippla, arkikielessä usein vain Knippla, on saari ja taajama Göteborgin pohjoisessa saaristossa, Länsi-Götanmaan läänissä, Ruotsissa. Se kuuluu Öckerön kuntaan. Saari syntyi, kun alun perin erilliset saaret Källö ja Knippla rakennettiin toisiinsa kiinni. Källö-Knipplan taajama on pinta- alaltaan 29 hehtaaria ja siellä on 369 asukasta. ==Väestönkehitys== ==Lähteet== == Aiheesta muualla == * Tietoa Källö-Knipplasta Luokka:Ruotsin taajamat Luokka:Ruotsin saaret Luokka:Öckerön kunta
Markku Paasonen

Markku Paasonen (s. 14. marraskuuta 1967 Oulu) on suomalainen runoilija. Hän on julkaissut kaksi runokokoelmaa, kolme proosarunoteosta, romaanin Pienet kalat syövät suuria kaloja (2014) sekä proosateoksen Suurenmoinen huviretki (2019). Proosarunoteos Voittokulku toi Paasoselle kirjallisuuden valtionpalkinnon vuonna 2002, ja Lauluja mereen uponneista kaupungeista oli vuoden 2007 Pohjoismaiden neuvoston kirjallisuuspalkinnon ehdokkaana. Paasosta on luonnehdittu proosarunon mestariksi ja vanhan runomuodon uudistajaksi. Paasonen on opiskellut filosofiaa ja teologiaa. Hän on opettanut kirjoittamista Oriveden Opistossa ja Kriittisessä korkeakoulussa. == Teokset == * * * * * * * * * Kaikki on tuhoutunut. Helsinki: Teos, 2023 ISBN 978-952-363-307-1 == Palkinnot ja ehdokkuudet == * J.H. Erkon runopalkinto 1997 * Helsingin Sanomien kirjallisuuspalkintoehdokkuus 1997 * Nuoren Voiman avustajapalkinto 1997 * Tanssiva karhu -palkinnon ehdokkuus 1998 ja 2000 * Einari Vuorela -palkintoehdokkuus 2000 * Kirjallisuuden valtionpalkinto 2002 * Pohjoismaiden neuvoston kirjallisuuspalkinnon ehdokkuus 2007 * Valtion kirjallisuustoimikunnan viisivuotinen taiteilija-apuraha 2010 * Tiiliskivi- palkintoehdokkuus 2015 * Jarkko Laine -palkintoehdokkuus 2015 * Runeberg- palkintoehdokkuus (longlist) 2019 == Lähteet == == Aiheesta muualla == * Markku Paasosen runoja Electric Verses -verkkoantologiassa * Markku Paasonen Teoksen sivuilla * A Constantly Turning Baroque * Markku Paasonen Prosak- proosaklubilla, Kirjastokaista-video Luokka:Suomalaiset runoilijat Luokka:Kirjallisuuden valtionpalkinnon saajat Luokka:Vuonna 1967 syntyneet Luokka:Elävät henkilöt
Utah Saints

__NOTOC__ Utah Saints on tanssimusiikkiyhtye Leedsistä. Yhtyeen muodostavat Jez Willis ja Tim Garbutt, joiden lisäksi live-esiintymisiin osallistuu vaihtelevia muusikoita. Utah Saints oli yhtenä pioneerina tuomassa samplausta pop-musiikin ja tanssimusiikin valtavirtaan. Yhtyeen ensimmäisiä hittejä olivat singlet "What Can You Do For Me", "Something Good" ja "Believe In Me", joissa samplattiin Gwen Guthrieta, Kate Bushia ja Human Leaguea. Yhtye siirtyi poispäin laulun samplauksesta singleillä "I Want You" ja "I Still Think Of You". Debyyttialbuminsa Utah Saintsin (1992) ja singlen Ohio jälkeen yhtye katosi julkisuudesta useaksi vuodeksi, mutta jatkoi remixien tekemistä muun muassa Blondielle, Human Leaguelle ja Simple Mindsille. Se teki myös teemamusiikin Mortal Kombat-elokuvaan ja tuotti musiikkia muille artisteille. Samaan aikaa yhtye valmisteli omaa musiikkia ja kokonaisen levyn, mutta näitä ei kunnolla edes julkaistu. Utah Saints nousi listoille taas vuonna 1999 singleillä ”Love Song”, ”Funky Music”, ”Power To The Beats” ja ”Lost Vagueness”, jotka julkaistiin levyllä ”Two”. Vuonna 2000 yhtye teki soundtrackin Carmageddon TDR2000 -videopeliin. Vuoden 2002 jälkeen duo on taas vetäytynyt taka-alalle ja tehnyt vain DJ-keikkoja. ==Jäsenet== * Tim Garbutt (s. 6. tammikuuta 1969, Lontoo) * Jez Willis (s. 14. elokuuta 1968, Cumbria) ==Diskografia== ===Levyt=== *Utah Saints (1992) #10 UK *Two (2000) ===Singlet=== *"What Can You Do For Me" (1991) #10 UK *"Something Good" (1992) #4 UK *"Believe In Me" (1993) #8 UK *"I Want You" (1993) #10 UK *"I Still Think Of You" (1994) #32 UK *"Ohio" *"Love Song" (2000) #37 UK *"Funky Music" (2000) #23 UK *"Power To the Beats" *"Lost Vagueness" *"Something Good '08" (2008) #8 UK *"Getting Better" (feat. Ian Watkins) (2010) *"What Can You Do for Me" (feat. Drumsound & Bassline Smith) (2012) *"I Got 5 on It" (with Rory Lyons) (2013) ==Aiheesta muualla== * Viralliset kotisivut Luokka:Brittiläiset elektronisen musiikin yhtyeet
Lockheed-Martin TPS-117

Lockheed-Martin TPS-117 on Lockheed-Martinin valmistama siirrettävä, mutta jatkuvaan käyttöön tarkoitettu kaukovalvontatutka. Tutka voidaan saada kahdeksan henkilön ryhmän avulla toimintakuntoon tunnin kuluessa alueelle saapumisesta. Tutkan antenni ja laitetila voidaan kuljettaa paikalle kahdella rekalla tai kahdella Hercules C-130-sotilaskuljetuskoneella. TPS-117 kykenee suorittamaan 90%:ia niistä tehtävistä, jotka voidaan suorittaa kiinteästi paikalleen asennettavalla sitä laajemmalla Lockheed-Martin FPS-117-kaukovalvontatutkalla. AN/FPS-117-tutkia käytetään 20 maassa, mikä tekee siitä maailman laajimmin käytetyn kaukovalvontatutkatyypin. Lockheed- Martin: Latvia Accepts Lockheed Martin Radar for BALTNET Air Surveillance Program 18.11.2003 TPS-117-kaukovalvontatutkia käyttävät Yhdysvaltain lisäksi Australia Air Force: First chance to look at radar, PLTOFF Georgina Lowe ja FLTLT Gavin Barnett, , Brasilia, Korean tasavalta, Latvia, Pakistan, Tanska Taiwan Asia Times: Taiwan: Armed to the teeth, David Isenberg, 19.7.2002 ja Viro. Deagel: Ground sensors ==Lähteet== ==Aiheesta muualla== *Spacedaily: Taiwan To Receive Early-Warning Radars From US: Jane's, Agence France-Presse, 13. kesäkuuta 2002, Taipei *Radar Tutorial: RRP-117 „Seek Igloo” Luokka:Valvontatutkat Luokka:Lockheed Martin
Marstrand

Marstrand on taajama ja entinen kaupunki Kungälvin kunnassa Länsi-Ruotsin rannikolla. Se sijaitsee Bohuslänin maakunnassa ja Länsi-Götanmaan läänissä. Marstrand on sijoittunut kahdelle saarelle, Marstrandsönille ja Koönille. Se on pinta-alaltaan 0,88 neliökilometrin suuruinen, ja sen asukasluku on noin 1 300\. Monet saaren asukkaista käyvät työssä Göteborgissa. Marstrandin suuriin nähtävyyksiin kuuluu 1600-luvulla rakennettu Carlstenin linnoitus. Marstrand on väkiluvultaan Ruotsin pienin taajama, joka on entinen kaupunki. Marstrandin perusti 1200-luvulla kuningas Haakon IV Haakoninpoika. Vuonna 1449 kaupungissa kruunattiin Kristian I Norjan kuninkaaksi, ja vuonna 1658 Marstrand muun Bohuslänin ohella liitettiin osaksi Ruotsia. Vuonna 1775 kaupunki sai kuningas Kustaa III:lta vapaasatamaoikeudet. Osana Ruotsin vuoden 1971 kuntauudistusta Marstradin kaupunki liitettiin osaksi Kungälvin kuntaa. Tiedosto:Marstrand_vapen.svg|Marstrandin vanha vaakuna Tiedosto:Carlstens_fästning,_den_8_juli_2006,_bild_16.JPG|Carlstenin linnoituksen keskitorni Tiedosto:Marstrands_kyrka_2.jpg|Marstrandin kirkko Tiedosto:Bohuslän-Marstrand.jpg|Marstrandsholmarna-nimisiä saaria Kattegatissa. ==Väestönkehitys== ==Lähteet== ==Aiheesta muualla== * Marstrandin turismiportaali Luokka:Ruotsin taajamat Luokka:Ruotsin kaupungit Luokka:Kungälvin kunta
Styrsö

Styrsö on taajama, entinen kunta ja saari Göteborgin eteläisessä saaristossa, Länsi-Götanmaan läänissä, Ruotsissa. Se kuuluu nykyään Göteborgin kuntaan, ja on Styrsön hallinnollisen alueen keskuspaikka. Taajama on pinta-alaltaan 1,58 neliökilometrin suuruinen, ja siellä on asukkaita noin 1 400\. ==Väestönkehitys== ==Lähteet== ==Aiheesta muualla== Luokka:Ruotsin taajamat Luokka:Ruotsin entiset kunnat Luokka:Göteborgin saaret
Aurajoki virtaa

Aurajoki virtaa on Turussa vuosina 2004 ja 2006 järjestetty iskelmämusiikkifestivaali. Tapahtumapaikkana oli Aurajoen varrella sijaitseva Teatteriaukio. Vuoden 2004 ensimmäisenä päivänä esiintyjinä olivat Rami Rafael, Johanna Debreczeni ja Danny. Toisena päivänä esiintyi tangokuningas Tommi Soidinmäki, muita tangokuninkaallisia sekä Seitsemän seinähullua veljestä. Vuonna 2004 iskelmäfestivaali keräsi 4 000 kävijää. Vuonna 2006 tapahtumassa esiintyivät Tarja Lunnas, Kirka, Markku Aro, Annika Eklund, Tony Montana, Lauri Tähkä & Elonkerjuu, Vaakku & Vilen ja Lumipallo Band. Tapahtuman yhteydessä nauhoitettiin jakso TV 2:n Kesäillan valssi -ohjelmaa juontajinaan Sari Tamminen ja Kyösti Mäkimattila. == Lähteet == Luokka:Turun tapahtumat Luokka:Entiset musiikkitapahtumat Suomessa Luokka:Turun musiikki
Turun elokuvakerho

Turun elokuvakerho on Suomen vanhin yhtäjaksoisesti toiminnassa ollut elokuvakerho.Arkistonmuodostaja: Turun elokuvakerho ry , Arkistolaitos, viitattu 3.3.2015. Se perustettiin vuonna 1952. Yhdistys on määritellyt tehtäväkseen epäkaupallisen elokuvakulttuurin ja -sivistyksen vaalimisen Turussa. Kerho järjestää kaksi kertaa vuodessa laadukkaiden elokuvien näytössarjan ja muuta elokuvaan liittyvää toimintaa. ==Historiaa== Elokuvahistorioitsija Kari Uusitalo sanoo Turun Elokuvakerhon olleen helsinkiläisten Studion ja Akateemisen Filmikerhon ohella yksi kolmesta uranuurtajakerhosta ja syntyneen Aito Mäkisen aloitteesta. Perustajiksi hän nimeää Jukka Martinkarin ja Heimo Kallion. Vuonna 1952 perustetun elokuvakerhon tarkoituksena oli pyrkiä ”kehittämään elokuvayleisön makua väläyttämällä muutamin valikoiduin esimerkein elokuvahistorian kehitystä ja suurimpia nimiä”. Kerhon perustajat olivat lähinnä toimittajia ja teatteri- ihmisiä, ja jäseniä oli ensimmäisenä toimikautena noin sata. Kerho toimi syksystä 1953 kevääseen 1956 Turun Taiteilijaseuran alajaostona. Ennen Turun elokuvakerhon perustamista Turussa toimi 1950-luvun alussa ranskalaisen elokuvan kerho. Samana vuonna 1952 ensimmäisten helsinkiläisten elokuvakerhojen kanssa perustettu Turun elokuvakerho aloitti Turun taiteilijaseuran alajaostona syyskuuhun 1955 asti, jolloin toiminta keskeytettiin talousvaikeuksien takia. Jo samassa kokouksessa päätettiin kuitenkin. perustaa uusi elokuvakerho, jonka perustamiskokous pidettiin 1956 helmikuussa. Henkilöt olivat suunnilleen samoja kuin vuoden 1952 puuhamiehet, millä perusteella Turun elokuvakerhon historian voi katsoa ulottuvaksi vuoteen 1952 ja kerhon voi sanoa olevan Suomen vanhin yhä toimiva elokuvakerho. Vuonna 1956 uuden yhdistyksen tarkoitukseksi määriteltiin ”olla yhdistävänä elimenä elokuvataiteesta kiinnostuneiden ihmisten välillä ja kehittää jäsenten elokuvatietoutta”. Tätä yhdistys toteutti järjestämällä selostus-, kurssi- ja elokuvatilaisuuksia. Turkulaisten ylioppilaskuntien jäsenille myönnettiin jäsenmaksusta alennusta, ja elokuvakerholaisista noin puolet olikin korkeakouluopiskelijoita. Suurimmillaan Turun elokuvakerhossa oli jäseniä 530 vuonna 1962. ==Lähteet== ==Kirjallisuutta== *Pajasta Palatsiin. Turun elokuvaelämän historia. Toim. Ari Honka-Hallila, Helena Honka-Hallila, Hanna Kangasniemi, Hannu Salmi. Lähikuva-yhdistys, Turun elokuvakerho, Varsinais- Suomen elokuvakeskus ry 1997. Luokka:Turun kulttuuri Luokka:Turkulaiset järjestöt Luokka:Suomalaiset elokuva-alan järjestöt
Irving Brecher

Irving Brecher (17. tammikuuta 1914 New York, New York - 17\. marraskuuta 2008 Los Angeles, Kalifornia) oli yhdysvaltalainen elokuvien käsikirjoittaja ja ohjaaja. Brecher teki käsikirjoitukset muun muassa Marxin veljesten elokuviin Päivä sirkuksessa (1939) ja Päivä lännessä (1940). Brecher oli vuonna 1944 ehdolla Oscar-palkinnon saajaksi käsikirjoituksestaan elokuvaan Tyttö ja kosija. Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1914 syntyneet Luokka:Vuonna 2008 kuolleet
Pyhän Hengen kappeli

Pyhän Hengen kappeli on Turun keskustassa, niin sanotun Julinin korttelin kellarissa sijaitseva katoliseksi kappeliksi vihitty ekumeeninen pyhäkkö. Se on rakennettu 1980-luvulla paljastuneiden Pyhän Hengen kirkon raunioiden yhteyteen. Kappelin paikalla toimi jo 1390-luvulla Pyhän Hengen Hospitaalin ylläpitämä Pyhän Hengen talo. Talon toiminta loppui uskonpuhdistuksen myötä. Vuonna 1588 aloitettiin Pyhän Hengen kirkon rakentaminen paikalle. Rakennustyöt kuitenkin pitkittyivät ja kirkko paloi niiden aikana. Lopulta kirkko määrättiin purettavaksi 1690-luvulla. Vuonna 1986 Pyhän Hengen talon ja Pyhän Hengen Kirkon jäännökset löytyivät arkeologisissa kaivauksissa ja niille rakennettiin kappeli. == Aiheesta muualla == *Kappelin kotisivut Luokka:Turun kirkkorakennukset Luokka:VI kaupunginosa
Elisabeth Eybers

thumb|Elisabeth Eybersin Taalles seinällä Leidenissä. Elisabeth Françoise Eybers (16. helmikuuta 1915 – 1. joulukuuta 2007) oli eteläafrikkalainen runoilija. Hänen tuotantonsa on kirjoitettu alun perin afrikaansiksi, mutta sitä on käännetty myös muille kielille. Eybers opiskeli Witwatersrandin yliopistossa. Valmistuttuaan hän ryhtyi journalistiksi. Eybers meni vuonna 1937 naimisiin liikemies Albert Wesselsin kanssa ja sai kolme tytärtä ja yhden pojan. Eybers voitti Hertzog-palkinnon vuosina 1934 ja 1971. Hänelle myönnettiin myös muita kunnianosoituksia sekä Alankomaissa että Etelä- Afrikassa. Avioeronsa jälkeen vuodesta 1961 Eybers asui Amsterdamissa, jossa hän kuoli 92 vuoden ikäisenä. ==Tuotantoa== * Belydenis in die Skemering (1936) * Die Stil Avontuur (1939) * Die Vrou en ander verse (1945) * Die Ander Dors (1946) * Tussensang (1950) * Helder Halfjaar (1956) * Versamelde Gedigte (1957) * Neerslag (1958) * Balans (1962) * Onderdak (1965) * Kruis of Munt (1973) * Verbruikersverse/Consumer's verse (1997) * Winter-surplus (1999) Luokka:Eteläafrikkalaiset runoilijat Luokka:Vuonna 1915 syntyneet Luokka:Vuonna 2007 kuolleet
Joahas (Juuda)

Joahas (; Iōakhaz; ) oli Juudan kuningas vuosina 609–609 eaa. Hän tuli kuninkaaksi 23-vuotiaana isänsä Josian kuoleman jälkeen ja hallitsi kolme kuukautta. Hänen aikanaan Juuda joutui Egyptin vasalliksi, sillä Egypti oli voittanut Megiddon tasangolla Josian sotavoimat. Faarao Neko pelasti viimeisen assyrialaisen varustuksen häviöltä Karkemiissa ja vangitutti sen jälkeen Joahasin. Neko erotti tämän ja asetti Juudan uudeksi kuninkaaksi Joahasin veljen Eljakimin muuttaen tämän nimen Joojakimiksi. Joahas vietiin Egyptiin, jossa hän kuoli.Jehoahaz. Jewish Encyclopdia, Viitattu 14.7.2017. == Lähteet == *Toinen kuninkaiden kirja 23:31–35 ===Viitteet=== Luokka:Juudan kuninkaat Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Joojakim

Joojakim oli yksi Raamatussa mainituista Juudan kuninkaista. Hänen alkuperäinen nimensä oli Eljakim, mutta Faarao Neko antoi hänelle uuden nimen. Hän oli myös yksi Josian pojista. Hän tuli valtaan 25-vuotiaana, kun hänen veljensä otettiin viralta, ja hallitsi 11 vuotta. Joojakimin hallituskauden alkuvaiheissa Babylonia nujersi Egyptin, ja Joojakim joutui tunnustamaan Babylonian ylivallan huolimatta Egyptiä kohtaan tuntemastaan sympatiasta. Viimeisenä hallitusvuotenaan Joojakim nousi kapinaan Egyptin tukeen luottaen. Nebukadnessar ja babylonialaiset valloittivat koko maan ja aloittivat Jerusalemin piirityksen noin vuonna 597eaa. Silloin Joojakim yllättäen kuoli, ja kuninkaaksi tuli hänen poikansa Jojakin. == Lähteet == *Toinen kuninkaiden kirja 23:36,37 ja 24:1–6 Luokka:Juudan kuninkaat
Pyhän Henrikin ekumeeninen taidekappeli

Pyhän Henrikin Ekumeeninen Taidekappeli on Turun Hirvensalossa sijaitseva liimapuurakenteinen kappeli. Se vihittiin käyttöön helluntaina 15. toukokuuta 2005. Kappelin suunnittelukilpailun voitti tammikuussa 1996 Matti Sanaksenahon työ Ikthys (). Lasimaalaukset ovat taiteilija Hannu Konolan käsialaa. Rakennus on päällystetty ulkopuolelta kuparilla. Kappelin kannatusyhdistys oli toivonut löytävänsä suunnitelman, jossa taiteen keinoin toteutuu näky toivosta ja kirkkojen ykseydestä. Kappelissa on noin 120–200 istumapaikkaa. Rakennusta on esitelty laajasti kansainvälisissä arkkitehtuurijulkaisuissa. Matti Sanaksenaholle myönnettiin kansainvälinen Barbara Cappochin -arkkitehtuuripalkinto syksyllä 2007 kappelin suunnittelusta. == Katso myös == * Ekumenia == Lähteet == == Aiheesta muualla == * Taidekappeli verkossa Luokka:Suomen puukirkot Luokka:Turun kirkkorakennukset Luokka:Hirvensalo
Lockheed-Martin FPS-117

Lockheed-Martin FPS-117 on kahdessakymmenessä maassa käydettävä kolmiulotteinen kiinteä kaukovalvontatutkajärjestelmä. Myöhemmin siitä on kehitetty siirrettävä malli, Lockheed-Martin TPS-117, joka kykenee suorittamaan 90 % FPS-117:n tehtävistä. ==FPS-117 Euroopassa== *Islanti, 4 kpl, tasaisesti eri puolilla maata rannikolla *Britannia, 2 kpl, Skotlannissa *Ranska, 1 kpl, Korsikalla *Italia, 3 kpl, Apenniinien niemimaan keskiosissa *Romania, 5 kpl, tasaisesti eri puolilla maata rajoilla *Turkki, 3 kpl, maan länsiosissa kaksi ja yksi Mustanmeren rannalla *Viro, 1 kpl, Kellavere == Aiheesta muualla == *Lockheed-Martin via Radar Tutorial Luokka:Valvontatutkat Luokka:Lockheed Martin
Valdez

Valdez on satamakaupunki Alaskassa. Trans-Alaskan öljyputken toinen pää päättyy Valdeziin, minkä vuoksi se on tärkeä öljysatama. Kaupungissa on 4 036 asukasta (). Valdez on antanut nimensä myös Alaskan edustalla karille ajaneelle Exxon Valdez -öljytankkerille. ==Historia== Valdezin satama sai nimensä 1790, kun espanjalainen tutkimusmatkailija Don Salvador Figaldo nimesi sen Espanjan laivaston komentajan, Antonio Valdés y Basánin mukaan. Koska Valdezin satama ei jäädy, sinne kehittyi kaupunki 1898. Eräiden höyrylaivayhtiöiden mukaan Valdezin jäätikköreitti oli parempi reitti Klondiken kultakentille, kuin reitti Skagwayn kautta. Richardson Highway rakennettiin 1899, ja 1900-luvun alussa se yhdisti Valdezin Alaskan sisäosiin. Kuitenkin vasta 1950-luvulla sitä pystyi kulkemaan ympäri vuoden. Kaupunki tuhoutui 1964 pitkäperjantain maanjäristyksessä. Osa kaupungista upposi mereen maanvyöryssä, ja tsunami pyyhkäisi rannikon. Valdezissa menehtyi 32 ihmistä, joista suurin osa oli satamassa. Alkuperäinen kaupungin paikka hylättiin ja armeija kuljetti 60 hätävarataloa paikalle, johon syntyi nykyinen Valdez. Vuosina 1975–1977 Trans-Alaskan öljyputki rakennettiin tuomaan öljyä Valdeziin rakennettuun öljysatamaan. Tämä piristi kaupungin taloutta huomattavasti. 1989 Exxon Valdez -öljytankkeri ajoi karille lähellä Valdezia. Vaikka öljyä ei koskaan tullutkaan satamaan, se tappoi lähialueen merenelävät miltei tyystin. ==Maantiede== Valdez sijaitsee syvän vuonon suussa, Prince William Soundin lähellä Alaskassa. Sitä ympäröivät Chugachvuoret. Valdez on pohjoisin satama Pohjois-Amerikassa, joka ei jäädy. Kaupungin pinta-ala on 717,6 km². 574,9 km² siitä on maata, ja 142,7 km² (19,88 %) on vettä. ==Media== Vaikka kaupunki on pieni, siellä ilmestyy kaksi sanomalehteä: Valdez Star ja Valdez Vanguard. Kaupungissa toimii myös kaksi radioasemaa, KCHU ja KVAK. == Lähteet == Luokka:Alaskan kaupungit
Maarian kirkko

Maarian kirkko (ruots. S:t Marie kyrka) on keskiaikainen kivikirkko, joka sijaitsee Turun Räntämäessä, joka aikaisemmin oli osa Maarian pitäjää. Tässä pitäjässä oli ollut useita puukirkkoja, joista varhaisin rakennettiin jo 1200-luvun alkuvuosikymmenillä. Markus Hiekkasen mukaan nykyinen kivikirkko rakennettiin 1400-luvun puolivälissä, todennäköisesti 1440-luvulla. Sen päädyt on komerokoristeltujen tyylipiirteidensä perusteella rakennettu noin viisikymmentä vuotta myöhemmin. Kirkon seinillä ja holveissa on keskiaikaisia kalkkimaalauksia, jotka Hiekkasen mukaan ovat kirkon rakentajien maalaamia. Vaikka rakentajat ovat maalanneet myös useiden muiden keskiaikaisten kirkkojen kuva-aiheita, on Maarian kirkon kuvasto erikoisuudessaan omaa luokkaansa. Holveihin on maalattu muun muassa viisi hansalaivaa, Maarialle tyypillisiä ristejä, jatulintarhoja ja pyhimysten kuvia. Maarian kirkon esineistä arvokkaimmat ovat puinen alttarikaappi ja ristiinnaulitun kuva.Turun seurakunnat Museovirasto on määritellyt Maarian kirkon ja pappilan yhdeksi Suomen valtakunnallisesti merkittävistä rakennetuista kulttuuriympäristöistä. Kirkon sankarihautausmaan muistomerkin on suunnitellut Wolde Kuurna ja se on paljastettu vuonna 1948. ==Kuvia== Tiedosto:Altartavla Sankt Marie kyrka 2009.jpg|Maarian kirkon alttarikaappi Tiedosto:Maarian kirkko, south side.jpg|Kirkon eteläsivusta Tiedosto:Maarian kirkon portti.jpg|Kirkon hautausmaan portti Tiedosto:Maaria_Swastika_13th.jpg|Vanha hakaristikoriste Maarian kirkosta Tiedosto:Turku Maarian kirkko sh.jpg|Maarian kirkko, sankarihaudat _Isänmaan puolesta 1939 - 1944_ ==Katso myös== *Ingigerdin hautakivi *Luettelo Suomen keskiaikaisista kivikirkoista == Lähteet == ==Aiheesta muualla== * Luokka:Suomen keskiaikaiset kivikirkot Luokka:Turun kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Kirkko Luokka:Suomen 1400-luvulla rakennetut rakennukset ja rakennelmat Luokka:Turun suojellut rakennukset
Jojakin

Jojakin oli yksi Juudan kuninkaista. Hän tuli kuninkaaksi isänsä kuoltua 18-vuotiaana ja hallitsi kolmen kuukauden ajan. Hallituskautensa alussa babylonialaiset piirittivät Jerusalemin. Jojakin halusi pelastaa kaupungin hävitykseltä ja antautui. Nebukabnessar vangitutti hänet, otti mukaansa Babyloniin hänet ja Jerusalemin temppelin kullan ja monia Juudan kansalaisia. Joojakinin tilalle Nebukadnessar II valitsi kuninkaaksi tämän sedän Mattanjan, jonka risti Sidkiaksi. Hän oli vankilassa Nebukadnessarin kuolemaan asti. Tämän seuraaja Evil-Merodak vapautti Joojakinin asettaen hänet juutalaisten kansanjohtajaksi. Hän oli käytännössä nukkehallitsija. == Lähteet == *Toinen kuninkaiden kirja 24:8–17 *Ètiene Dahler:Raamatun kertomuksia 5, WSOY Luokka:Juudan kuninkaat
Dragutin Tadijanović

Dragutin Tadijanović (4. marraskuuta 1905 – 27. kesäkuuta 2007) oli kroatialainen runoilija. Tadijanović syntyi Rastušjen kylässä lähellä Slavonski Brodia, silloisessa Itävalta-Unkarissa. Hän aloitti runojen kirjoittamisen 13-vuotiaana ja opiskeli alun perin Zagrebissa metsänhoitoa.http://www.eat- online.net/art/english/literature/croatia/dragutin_tadijanovic.htm Tadijanović julkaisi yli kaksikymmentä runokokoelmaa, joista ensimmäisen vuonna 1931.http://www.virtualtourist.com/travel/Europe/Croatia/Slavonia/Slavonski_Brod-385068/Local_Customs- Slavonski_Brod-BR-1.html Tadijanovićin kirjoituskieli oli kroatia, ja hän toimi myös kääntäjänä ja kriitikkona. Tadijanovićia pidetään yhtenä 1900-luvun suosituimmista ja merkittävimmistä kroatialaisrunoilijoista, ja hänen runoaan Balada o zaklanim ovcama ('Teurastetun lampaan balladi') on yksi Kroatian kirjallisuuden voimakkaimmista teoksista. Tadijanovićin runoja on käännetty 20 kielelle. Hän julkaisi yli 500 runoa yli 20 kokoelmassa. Tadijanović kuoli vuonna 2007 101-vuotiaana. ==Teoksia== * Lirika (1931) * Sunce nad oranicama (1933) * Pepeo srca (1936) * Dani djetinjstva (1937) * Tuga zemlje (1942) * Pjesme (1951) * Blagdan žetve (1956) * Srebrne svirale (1960) * Prsten (1963) * Poezija (1973) * Vezan za zemlju (1974) * Sabrane pjesme (1975) * Sam (1976) * Prijateljstvo riječi (1981) * Svjetiljka ljubavi (1984) * Moje djetinjstvo (1985) * Kruh svagdašnji (1987) * More u meni (1987) ==Lähteet== == Aiheesta muualla == *http://www.tadijanovic.com/ Luokka:Kroatialaiset runoilijat Luokka:Yli satavuotiaiksi eläneet kroatialaiset Luokka:Vuonna 1905 syntyneet Luokka:Vuonna 2007 kuolleet
Playmobil

Playmobil on saksalaisen Brandstätter Groupin valmistama leikkikalusarja. Playmobilin kehitti keksijä Hans Beck 1970-luvun puolivälissä. Playmobil- leikkikalut sisältävät noin 7,5-senttimetrisiä muovisia ihmishahmoja, joiden ohella saatavilla on runsaasti erilaisia esineitä, eläinhahmoja ja rakennuksia. Tuotesarjoissa on ollut monenlaisia teemoja, kuten merirosvot, villi länsi ja nykyaikainen kaupunki poliiseineen ja sairaaloineen. Vuoden 1974 lanseerauksen jälkeen maailmalla oli vuoteen 2009 mennessä myyty noin 2,2 miljardia Playmobil-hahmoa. Brandstätter Group valmistaa myös Playmobil- värityskirjoja, paitoja, palapelejä ja sarjakuvalehtiä. == Lähteet == == Aiheesta muualla == *Playmobil Luokka:Leikkikalut
Neuvostoliiton 13. kaartin kivääridivisioona

Neuvostoliiton 13. kaartin kivääridivisioona oli Neuvostoliiton puna-armeijan jalkaväkidivisioona. 87\. kivääridivisioonan ensimmäiset joukko-yksiköt saapuivat Stalindgradiin 14. syyskuuta 1942 ja se osallistui Vasili Tšuikovin komentaman 62. armeijan alaisuudessa Stalingradin taisteluihin tammikuusta 1943, jolloin divisioonankomentajana oli Aleksander Rodimtsev. Divisioona korotettiin 19. tammikuuta 1943 kaartindivisioonaksi nimellä 13. kaartindivisioona. Saman vuoden syyskuussa se sai kunnianimen "Pultava". Vuodesta 1943 jälkeen 13. kaartindivisioona taisteli Voronežin rintamalla 5. kaartinarmeijan osana. Divisioona otti osaa Operaatio Polkovodets Rumjantseviin, jonka tavoitteena oli vallata Belgorod ja Harkova ja edetä Dneprille. Silloin se toimi osana 32. kaartinkivääriarmeijakuntaa. Sodan lopulla se liitettiin 1. Ukrainan rintamaan puna-armeijan edetessä Saksaan. Sodan jälkeen divisioonasta tuli 13. kaartinmekanisoiduksidivisioonaksi organisoituna osa Eteläistä armeijanryhmää. Se lakkautettiin 1950. == Divisioonan yksiköt == * 42. kaartinkiväärirykmentti * 39. kaartinkiväärirykmentti * 34. kaartinkiväärirykmentti * 32. kaartin Tykistörykmentti * 4. kaartin Panssarintorjuntarykmentti * 8. kaartin Pioneeripataljoona * 14. tiedustelukomppania * 139. viestintäpataljoona * 12. kemiallisen sodankäynnin Komppania * 11. kuljetuskomppania * 17. kenttäkeittiö * 15. lääkintäpataljoona * 2. eläinlääkintäosasto == Aiheesta muualla == * Yksikön toimien aikajana * Yksikön historiaa Luokka:Puna-armeijan divisioonat Luokka:Puna-armeijan yksiköt toisessa maailmansodassa
Riitta Tynjä

Riitta Helena Tynjä (o.s. Mustakallio, s. 25. elokuuta 1952 Tyrnävä) on suomalainen sosiaalityöntekijä ja poliitikko. Tynjä oli Jyväskylän kaupunginvaltuutettu vuosina 1989−1996 ja 2001−2017. Tynjä kuului Suomen kommunistisen puolueen keskuskomiteaan vuosina 1996–2016 ja sen poliittiseen toimikuntaan 1996–2007 sekä 2013–2016. Tynjä oli myös puolueensa varapuheenjohtaja vuosina 1996–2004. Hän on toiminut Demokraattisen Sivistysliiton puheenjohtajana vuodesta 2018 alkaen. Tynjä on koulutukseltaan kasvatustieteen maisteri. ==Elämä== Tynjä oli 1990-luvun puolivälissä Vasemmistoliiton kaupunginvaltuutettu ja puolueen Jyväskylän kunnallisjärjestön puheenjohtaja. Tynjä on vastustanut aktiivisesti Jyväskylän siihenastiselle kaupunginjohtajalle Pekka Kettuselle vuonna 2004 maksettua 200 000 euron erorahaa. Hän valitti asiasta oikeuteen ja vuonna 2007 KHO totesi järjestelyn laittomaksi. Kaupunki päätti kuitenkin olla perimättä rahoja takaisin. Uusien valitusten jälkeen KHO päätti elokuussa 2009 pitää aiemmat päätökset laittomuudesta voimassa. Marraskuussa 2009 kaupunginvaltuusto päätti jälleen olla noudattamatta oikeuden päätöstä. Kunnallisvaaleissa 2008 Tynjä sai 953 ääntä ja 2012 vaaleissa 627 ääntä. Vuoden 2017 kuntavaaleissa hän sai 441 ääntä eikä tullut valituksi. Samalla SKP menetti ainoan paikkansa Jyväskylän kaupunginvaltuustossa. == Lähteet == == Aiheesta muualla == * Tynjän kotisivut Luokka:SKP:ssä (1994) vaikuttaneet henkilöt Luokka:Jyväskylän kaupunginvaltuutetut Luokka:Vasemmistoliiton poliitikot Luokka:Vuonna 1952 syntyneet Luokka:Elävät henkilöt
Sidkia

Sidkia oli Juudan viimeinen kuningas ennen Babylonin pakko­siirtolaisuutta. Hänen alkuperäinen nimensä oli Mattanja kunnes Nebukadnessar II risti hänet Sidkiaksi ja asetti Juudan valtaistuimelle. Hän oli Josian poika. Hän oli kuninkaaksi tullessaan 21-vuotias ja hallitsi 11 vuoden ajan. Sidkia teki sitä, mikä on väärää Herran silmissä. Sidkia ryhtyi kapinaan Babyloniaa vastaan Egyptin ja Tyyron tukeen luottaen 589 eaa. paikkeilla. Babylonialaiset valloittivat jälleen kerran koko Juudan ja aloittivat Jerusalemin piirityksen. Jeremia yritti neuvoa kuningasta antautumaan, mutta tämä pysyi kovana. Lopulta kaupungin puolustus murtui erittäin kovan nälänhädän takia. Sidkia perheineen yritti paeta, mutta he jäivät kiinni. Sidkian pojat surmattiin hänen nähtensä ja hänen silmänsä sokaistiin. Sitten Nebukadnessar kiinnitti hänet hevosensa häntään. Sidkia vietiin Babyloniin, jossa hän kuoli. Jerusalem vallattiin ja tuhottiin maan tasalle. Sitten pääosa juutalaisista vietiin pakkosiirtolaisuuteen Babyloniin. Juuda menetti itsenäisyytensä ja sen johtoon asetettiin käskynhaltija. Vanhan Jerusalemin alla on Sidkian luola, jossa Liiton arkin on arveltu olleen. == Lähteet == *Toinen kuninkaiden kirja 24:18–20 ja 25:1–10 Luokka:Juudan kuninkaat
Nasir al-Din Tusi

Nasir al-Din Tusi (; 1201 – 1274) oli persialainen filosofi. Hänen alaansa olivat filosofia, poliittinen teoria, teologia, matematiikka, tähtitiede ja fysiikka. Tusi kirjoitti lukuisia tieteellisiä teoksia.Rizvi 2013, s. 570-571 ==Nuoruus ja opinnot== Nasir al-Din Tusi syntyi 1201 Tusin kaupungissa Persiassa (nykyisen Iranin alueella). Hänen äidinkielensä oli persia. Hänen isänsä oli islamilaisen tuomioistuimen tuomari. Hän aloitti kotikaupungissaan opintonsa islamilaisten tieteiden ja niihin liittyvän arabian kielen parissa. Myöhemmin hän kirjoitti tuotantonsa sekä arabiaksi että persiaksi. Hän kuului islamin šiialaiseen suuntaukseen ja sen valtavirtaan, 12-šiialaiseen haaraan. Elämänsä aikana hän kuitenkin oleskeli paljon ismaliittisen suuntauksen parissa. 12-vuotiaana hän siirtyi opiskelemaan Nišapuriin. Siellä hän keskittyi matematiikkaan ja luonnontieteisiin. Lakitiedon ja tähtitieteen opintoja varten hän siirtyi uusiin koulukaupunkeihin. ==Tähtitieteilijänä== Nasir al-Din Tusi tarvitsi elämässään diplomaatin taitoja. Islamilainen imperiumi mureni hänen silmiensä edessä, kun mongolivalloittajat tuhosivat Bagdadin ja murhasivat viimeisen abbasideihin kuuluneen kalifin vuonna 1258. Tusi hankkiutui läheisiin väleihin valloittajien kanssa. Tusi toimi ensimmäisenä tähtitieteilijänä Lähi-idän valloittaneen Hülegü-kaanin rakentamassa observatoriossa Maraghassa. Hän teki tarkkoja taulukkoja taivaankappaleiden liikkeistä. Nasir al-Din Tusia pidetään yhtenä merkittävimmistä tähtitieteilijöistä ennen Nikolaus Kopernikusta. ==Planeettojen tutkimusta== Tusi havaitsi observatoriossaan, että taivaankappaleiden liikkeet eivät noudata tarkkaa ympyrää. Hän loi nimellä Tusi-pari tunnetun teoreeman, että kahden sisäkkäisen pallon pyörimisliike voi tuottaa lineaariselta vaikuttavaa liikettä. Sillä voitiin selittää planeettajärjestelmässä havaitut ilmiöt. Tusin luoma koulukunta pysyi silti Aristoteleen esittämässä maakeskisessä näkemyksessä, mutta koulukunnan matemaattiset laskelmat kehitettiin uudenaikaisiksi. Tusi esitti myös alkeellisia ajatuksia evoluutiosta 600 vuotta ennen Charles Darwinia. Nasir al-Din Tusi kuoli Bagdadissa 25. kesäkuuta 1274 muutettuaan sinne vain muutamaa kuukautta aikaisemmin. == Lähteet == * ja * * * === Viitteet === ==Aiheesta muualla== *Encyclopædia Britannica: Nasir al-Din al-Tusi *Islamic Philosophy Online *The Internet Encyclopedia of Philosophy *School of Mathematics and Statistics, University of St Andrews, Scotland *Tusi's Views on Evolution Luokka:Persialaiset filosofit Luokka:Persialaiset tähtitieteilijät Luokka:Vuonna 1201 syntyneet Luokka:Vuonna 1274 kuolleet Luokka:Keskiajan islamilaiset matemaatikot Luokka:Islamin kulta-aika Luokka:Seulonnan keskeiset artikkelit
Mekhi Phifer

Mekhi Phifer (s. 29. joulukuuta 1974 Harlem, New York) on yhdysvaltalainen näyttelijä. Hän näytteli Gregory Prattiä Teho-osasto-televisiosarjassa. Hän on voittanut Celebrity Poker Showdownin neljännen kauden. Phifer on näytellyt myös muun muassa elokuvissa 8 Mile, Honey ja Carmen: Hiphop-ooppera. Phifer asuu Los Angelesissa, Kaliforniassa. Hänellä on poika entisen vaimonsa näyttelijä Malinda Williamsin kanssa. == Aiheesta muualla == * Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Mamajevin kurgaani

thumb|Mamajevin kurgaani. Mamajevin kurgaani () on korkea kukkula Volgogradissa (entinen Stalingrad) Etelä-Venäjällä. Mamajevin kurgaani on entinen tataarien hautakumpu, ja sen nimi tulee tataaripäällikkö Mamaista. Nykyään kukkula tunnetaan lähinnä sen merkityksestä Stalingradin taistelun tapahtumissa ja valtavasta toisen maailmansodan muistomerkkien kompleksista. Merkittävin muistomerkki on kukkulan laelle pystytetty suunnaton Äiti synnyinmaa -patsas, joka on 87 metriä korkea. == Stalingradin taistelu ja kurgaani == Kun Friedrich Pauluksen johtama Saksan 6. armeija aloitti hyökkäyksensä Stalingradin keskustaan kesällä 1942, Mamajevin kurgaani oli yksi hyökkäyksen pääkohteista. Kukkulasta (joka sotilaskartoissa tunnetaan sen metrikorkeuden perusteella myös nimellä "kukkula 102,0") käytiin heti alussa rajuja taisteluja. Kukkulan hallinta oli taistelun kannalta tärkeää, sillä sen laelta pystyi hallitsemaan koko Stalingradin keskustaa. Saksalaisten lopulta vallattua kukkulan he käyttivät sitä sillanpäänä itse kaupungin valtaamiseen. Saksalaiset valtasivat kurgaanin kupeella sijaitsevan rautatieaseman 14. syyskuuta 1942. Samana päivänä Aleksander Rodimtsevin komentama Neuvostoliiton 13. kaartin kivääridivisioona ylitti Volgan raskaassa tykistötulessa. 13. divisioonan joukot hyökkäsivät kurgaanille ja joutuivat veriseen taisteluun. 16. syyskuuta 1942 mennessä Rodimtsevin joukot valtasivat Mamajevin kurgaanin takaisin. Seurasi raskaita taisteluja, ja seuraavina päivinä lähes kaikki 13. divisioonan kurgaanille lähetetyt joukot oli tuhottu. Seuraavina päivinä saksalaiset tekivät vastahyökkäyksiä. 27\. syyskuuta 1942 saksalaiset hallitsivat jälleen Mamajevin kurgaania. Neuvostojoukot kuitenkin pitivät asemansa kukkulan rinteillä, ja 284. kivääridivisioonan vahvistettua neuvostojoukkojen puolustusta taistelut kurgaanilla pysähtyivät. Saksalaiset pysyivät kukkulalla asemissa 26. tammikuuta 1943 asti, jolloin Stalingradin piiritys oli käytännössä päättynyt. Neuvostoliiton marsalkka ja Stalingradin taistelun sankari Vasili Tšuikov on haudattu Mamajevin kurgaaniin, samoin kuin tarkka-ampuja Vasili Zaitsev. == Aiheesta muualla == * Mamajevin kurgaanin museo Volgogradissa * Google-Mapsin ilmakuva kukkulasta Luokka:Volgogradin alue Luokka:Volgogradin historia Luokka:Haudat ja hautamuistomerkit Luokka:Toinen maailmansota Luokka:Mäet ja kukkulat